b"\n_START_ARTICLE_\nLa Cambreria\n_START_SECTION_\nDescripci\xc3\xb3\n_START_PARAGRAPH_\nAntiga masia on vivia el cambrer del proper mas les Ententes. \xc3\x89s de planta rectangular i cobert a dues vessants amb el portal d'entrada orientat a ponent. La vessant dreta de la teulada \xc3\xa9s m\xc3\xa9s prolongada que l'altra i tota ella forma un ampli volad\xc3\xads que \xc3\xa9s sostingut per pilars de totxo i un gros cavall de fusta damunt el portal. L'antic portal de la casa era d'arc de mig punt i de gran al\xc3\xa7ada, avui est\xc3\xa0 parcialment tapiat i t\xc3\xa9 una biga que li fa de llinda, un xic m\xc3\xa9s amunt una finestra de fusta. \xc3\x89s constru\xc3\xafda amb pedres sense polir i unides amb cal\xc3\xa7. L'estat de conservaci\xc3\xb3 \xc3\xa9s for\xc3\xa7a bo, per b\xc3\xa9 que serveix de cobert.\n_START_SECTION_\nHist\xc3\xb2ria\n_START_PARAGRAPH_\nFins a les primeres d\xc3\xa8cades del segle XX La cambreria va romandre en actiu i era habilitada per uns cambrers que servien els amos de les Ententes, actualment serveix de cobert. El mas Ententes \xc3\xa9s de tradici\xc3\xb3 mil\xc2\xb7len\xc3\xa0ria. En aquest sentit, tenim not\xc3\xadcies des de 976. Vers el 1600 fou reformat per\xc3\xb2 no hi cap dada que ens doni not\xc3\xadcies de la construcci\xc3\xb3 de la cambreria. La construcci\xc3\xb3 \xc3\xa9s senzilla, no obstant de la simplicitat estructural de la mateixa rau el seu inter\xc3\xa8s."